# Spyro (serie)

| *Spyro* |
| --- |
|  |
| Utvikler | Insomniac Games (1998–2000) Digital Eclipse (2001–2003) Equinoxe Digital Entertainment (2002) Check Six Studios (2002) Vicarious Visions (2004) Eurocom (2004) Amaze Entertainment (2005) Toys for Bob (2018–) |
| Utgiver | Sony Computer Entertainment (1998-2000) Vivendi Universal Games (2001-2008) Activision (2008–) |
| Skaper | * Alex Hastings
* Brian Hastings
* Charles Zembillas
* Craig Stitt
* Mark Cerny
* Michael John
* Ted Price
 |
| Første spill | *Spyro the Dragon* |
| Nyeste spill | *Spyro Reignited Trilogy* |
| Plattform | * PlayStation
* PlayStation 2
* PlayStation 4
* Game Boy Advance
* GameCube
* Nintendo DS
* Nintendo Switch
* Microsoft Windows
* Xbox
* Xbox One
 |
| Sjanger | Plattformspill  |
| Modus | Enspiller |

Spyro er en serie med videospill som har dragen Spyro som hovedperson. Serien begynte i 1998 med spillet *Spyro the Dragon*, og etter dette spillet har det vært flere oppfølgere. Spill-franchisen har vært under flere utviklere og utgivere. I 2018 kunngjorde *Toys for Bob*, kjent for *Skylanders'-serien*, at de holdt på å utvikle ei nylaging av den originale trilogien. Den heter *Spyro Reignited Trilogy*. Den ble utgitt for Playstation 4, Xbox One den 13. november 2018, og PC og Nintendo Switch 3 Septemeber 2019. Remaken hadde også med norsk tale på alle 3 spillene på alle versjonene.

## Spill i serien

### Den originale trilogien på Playstation (1998–2000)

#### Spyro the Dragon

Utdypende artikkel: Spyro the Dragon

Det første spillet i serien, *Spyro the Dragon*, kom ut på PlayStation i Nord-Amerika den 10. september 1998. I Europa ble spillet utgitt litt senere, i oktober. I dette spillet styrer man Spyro, en liten lilla drage som må frigjøre de andre dragene som er fanget i krystall. Disse dragene er spredt rundt omkring i drageverdenene. Man går inn i forskjellige verdener gjennom portaler fra en slags hovedverden. Spillet slutter med en kamp mellom Spyro og Gnasty Gnorc. Kritikere i IGN var positive til spillet og ga det 9 av 10.

#### *Spyro 2: Gateway to Glimmer*

Utdypende artikkel: Spyro 2: Gateway to Glimmer

Det andre spillet i trilogien kom ut den 2. november i 1999 i Nord-Amerika og den 5. november i Europa. I Europa og i Australia gikk spillet under navnet *Gateway to Glimmer*, mens det i Nord-Amerika het *Ripto's Rage*. Det var nå med nye karakterer i spillet, som Hunter (en geopard), Elora (en faun), Professoren (en mulvarp) og Zoe (en fe). Strukturen i spillet likner på det første spillet i at man har hovedverdener hvorfra man går gjennom portaler inn i andre mindre verdener. På slutten av spillet er det en kamp mellom Spyro og hovedantagonisten Ripto. I tillegg til nye karakterer er det også noen nye evner Spyro enten har eller må lære seg, som dykking og klatre i stiger. IGN ga spillet 8.8 av 10.

#### *Spyro: Year of the Dragon*

Utdypende artikkel: Spyro: Year of the Dragon

Trilogiens siste spill var *Year of the Dragon*, som ble lansert for PlayStation i Nord-Amerika den 24. oktober 2000 og i Europa den 10. november 2000. Dette spillet var det siste Spyro-spillet som ble laget av Insomniac Games. Her feirer dragene "drageåret", en hendelse hvert tolvte år der nye drageegg kommer til drageverdenen. Eggene blir imidlertid stjålet av en kanin ved navn Bianca, og Spyro følger etter henne . Kaninhullet Bianca har brukt, leder til Forgotten Realms, som regjeres over av hovedantagonisten, Heksa. Heksa er forøvrig også Biancas læremester. Som i de to tidligere spillene er det portaler inn i mindre verdener fra flere hovedverdener. I noen av disse verdenene kan man også styre andre karakterer enn Spyro, som kenguruen Sheila, fulgen Sersjant Byrd, yetien Bentley og apen Agent 9.

## Andre media

### TV-serier

#### Skylander Academy

Spyro, Cynder og Dark Spyro dukket opp i Skylanders Academy. Spyro og Cynder hadde hovedrolle, Dark spyro hadde en mindre rolle

## Referanser

## Eksterne lenker

* (en) Spyro – kategori av bilder, video eller lyd på Commons

Autoritetsdata